આપણે એવી દુનિયામાં જીવીએ છે જે સતત આપણને પરફેક્ટ બનવાનું પ્રેશર કર્યા કરે છે. સફળતા કેવી રીતે મેળવવી, શરીરનો પરફેક્ટ શેપ કેવી રીતે મેળવવો, બેસ્ટ સ્કિન કેવી રીતે મેળવવી, બેસ્ટ લાઈફ પાર્ટનર કેવી રીતે મેળવવો એ તમામ માટે જાણે અજાણે સમાજ તમારા પર પ્રેશર બનાવ્યા કરે છે. તમે ફેન્સી કારમાં ન આવો તો તમે પૈસાદાર નથી ગણાતા, પરવડે કે ન પરવડે- સોશિયલ સ્ટેટસ માટે મોંઘુ ઘર ભાડેથી પણ લેવું પડે છે. તમારી લાઈફ હેપનિંગ છે એ બતાવવા માટે દર અઠવાડિયે-બે અઠવાડિયે કોઈ સુંદર છોકરી કે છોકરા સાથે ફોટોઝ સોશિયલ મિડીયા પર પોસ્ટ કરવા પડે છે. ક્યાંક ને ક્યાંક આ પરફેક્ટ બનવાની દોડ આપણને એટલી હદે થકવી નાંખે છે કે આપણને જીવન બોજારૂપ લાગવા માંડે છે અને આપણી પાસે જે છે તેને એન્જોય કરવાનું જ આપણે ભૂલી જઈએ છીએ.